Η **Μαρία Στασινοπούλου** είναι ελληνίδα φιλόλογος και κριτικός λογοτεχνίας . Γεννήθηκε στην Καλαμάτα το 1945. Σπούδασε Ιστορία και Αρχαιολογία στο Πανεπιστήμιο Αθηνών και μετεκπαιδεύτηκε στο Διδασκαλείο Μέσης Εκπαιδεύσεως. Εργάστηκε ως φιλόλογος στη Δευτεροβάθμια Εκπαίδευση (1969-1999). Συνεργάστηκε με το Παιδαγωγικό Ινστιτούτο και το Ίδρυμα Μελετών Λαμπράκη στην παραγωγή και εφαρμογή ηλεκτρονικών μέσων διδασκαλίας. Από τη συνεργασία αυτή κυκλοφόρησαν ως βοηθήματα για τους διδάσκοντες τα βιβλία της: Αρχαία Ελληνική Ιστορία: Τι είναι Τέχνη; (1995), Πού κρύβεται η Περσεφόνη; (1995) και Βυζαντινή Ιστορία: Εν Βενετία 1453… (1995), Ιουστινιανός, Μια Ιστορία σαν ψηφιδωτό (1996), Κωνσταντινούπολη, Η ίδρυση μιας παγκόσμιας πρωτεύουσας (1996). Πήρε μέρος σε ομάδα υπό τον καθηγητή Φάνη Κακριδή για την πειραματική εφαρμογή και διδασκαλία των Αρχαίων Ελληνικών στη Μέση Εκπαίδευση. Συμμετείχε σε ραδιοφωνικές εκπομπές με θέματα για τη δευτεροβάθμια εκπαίδευση. 

Ασχολείται με τη μελέτη και την κριτική της νεοελληνικής λογοτεχνίας. Έχει συμμετάσχει σε επιστημονικά συνέδρια και συμπόσια στην Ελλάδα και το εξωτερικό. Ανήκε στην ιδρυτική ομάδα του περιοδικού Διαβάζω και υπήρξε για πολλά χρόνια μέλος της συντακτικής επιτροπής του περιοδικού, όπου επιμελήθηκε αφιερώματα σε πρόσωπα της λογοτεχνίας μας και έλαβε συνεντεύξεις από διακεκριμένους επιστήμονες. Συμμετείχε στις επιτροπές απονομής των κρατικών βραβείων λογοτεχνίας. Επί διετία συνεργάστηκε με την αθηναϊκή εφημερίδα Το Βήμα ως κριτικός λογοτεχνίας, και δημοσίευσε σε συνέχειες στο περιοδικό Ο Ταχυδρόμος εκτενή βιογραφία του Μεγάλου Αλεξάνδρου μέσα από τις ιστορικές πηγές. Είναι μέλος της Εταιρείας Συγγραφέων. Γράφει κριτική βιβλίου στο περιοδικό της Θεσσαλονίκης Εντευκτήριο και στην αθηναϊκή Εφημερίδα των Συντακτών. Συνεργάζεται επίσης με τα ηλεκτρονικά περιοδικά Διάστιχο και Χάρτης. Το 1999 προσκλήθηκε από το Πρόγραμμα Ελληνικών Σπουδών του Πανεπιστημίου του Princeton, όπου και παρέμεινε για τρεις μήνες ως visiting fellow. Χρημάτισε μέλος του Διοικητικού Συμβουλίου των Παιδικών Βιβλιοθηκών Σλουμπερζέ.

Ξένες γλώσσες: αγγλικά και ρουμάνικα.

Εργογραφία
----------

*Χρονολόγιο-Εργοβιογραφία Γιώργου Σεφέρη* (Μεταίχμιο 2000)

*Πίσω από τις γραμμές. Σελίδες κριτικής* (University Studio Press, Θεσσαλονίκη 2005)

*Κυρία, με θυμάστε; Αφηγήματα* (Κίχλη 2010)

*Χαμηλή βλάστηση, θάμνοι, πόες και μπονσάι* (Κίχλη 2018)

*Ο βίος και το έργο του Κ.Π. Καβάφη,* συνεργασία Δημήτρη Δασκαλόπουλου, (Μεταίχμιο 2002, νέα συμπληρωμένη έκδοση 2013)

Κ.Π. Καβάφης, *Ποιήματα. Επιλογή,* συνεργασία Δημήτρη Δασκαλόπουλου, (Μεταίχμιο 2003)

Έχει επιμεληθεί την έκδοση του τρίτομου *Κοινού Λόγου* της Έλλης Παπαδημητρίου (Ερμής 2003) και του δεύτερου τόμου της *Αλληλογραφίας* Μαρώς-Γιώργου Σεφέρη (Ίκαρος 2005).

Παραπομπές
----------

1. 1 2  Φώτης Πέτσας, Αλέξιος Γ.Κ. Σαββίδης, Μιχάλης Ράπτης, Μικέλης Άβλιχος, Βασίλειος Π. Αθανασίου, Ιωάννα Αθανασοπούλου, Θεόδωρος Ακρίδας, Μιχαήλ Αναγνωστόπουλος, Αθανάσιος Ανωγιάτης, Πάνος Αποστολίδης, Μιχάλης Αράπης, Κωνσταντίνος Αρβανίτης, Πέτρος Αρταβάνης, Σπύρος Ασδραχάς, Ευριπίδης Αφεντουλίδης, Ευάγγελος Αυδίκος, Μιχαήλ Αυδίκος, Άννα Αφεντουλίδου, Γεώργιος Βαλέτας, Κώστας Βάρναλης, Ηλίας Βασιλάς, Γεώργιος Βελένης, Ελευθέριος Βέτσιος, Δημήτριος Βικέλας, Φιλάρετος Βιτάλης, Ελευθερία Βρέκουση, Μαρίνα Βρέλλη, Γεώργιος Βρέλλης, Ρούλα Γαλάνη, Ερρικέτη Ζηκίδου, Αναστάσιος Γεωργαντζής, Κώστας Τζίμας, Αθανάσιος Γεωργόπουλος, Νίκος Γιαννούλης, Ματίνα Γιώτη, Μιχάλης Γιώτης, Σωκράτης Γιωτόπουλος, Θωμάς Γκέτσης, Χρήστος Γκέτσης, Αθανάσιος Γκότοβος, Κωνσταντίνα Τσάιμου, Δημήτριος Γολέμης, Λίτσα Ιακώβου, Σωτήριος Δάκαρης, Γιάννης Δάλλας, Στάθης Δαμιανάκος, Βασίλης Δευτεραίος, Σπύρος Δήμας, Δημοσθένης Δόνος, Πελοπίδας Δόνος, Νίκος Δ. Καράμπελας, Διονύσιος Δρακάτος, Οδυσσεύς Εξαρχάκης, Γιάννης Τάλλαρος, Σπύρος Ευαγγέλου, Χαρούλα Ευτυχίδου, Γρηγόρης Ζάκας, Λεωνίδας Ζάκας, Κωνσταντίνα Ζήδρου, Λάμπρος Ζιανίκας, Μόσχα Ζούρα, Κωνσταντίνος Ζώτος, Γεώργιος Κανελλόπουλος, Αναστασία Καμπόλη, Ιωάννης Καπώνης, Σπύρος Κανέλλος, Κωνσταντίνος Καμπουράκης, Ιωάννης Καλλίνικος, Γεώργιος Καλακαλλάς, Ηλίας Κακούρης, Ευάγγελος Καινούργιος, Γιώργος Καβάγιας, Γιώργος Ιωάννου, Θωμάς Ιωάννου: «Prevezanika Chronika» (νέα ελληνική γλώσσα) Δημοτική Βιβλιοθήκη Πρέβεζας. Πρέβεζα.
2. ↑  Μαρια Στασινοπούλου στην ιστοσελίδα metaixmio.gr

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 54378102
* **BiblioNet**: **33838**
* LCCN: n2001041015
* ISNI: 0000 0001 2133 7022
* GND: 124178537
* SUDOC: 134001125
* BNF: cb145001314 (data)

 |

 |